ИТХ-ЫН ДАРГА М.ИДЭРТӨРИЙН ХУРАЛ НЭЭЖ ХЭЛСЭН ҮГ

Сайн байцгаана уу? Сайхан өвөлжиж байна уу?

Эрхэм хүндэт Төлөөлөгчид өө !

Эрхэм Засаг дарга аа !

Хуралдаанд оролцогчид оо !

Сумын ИТХ-ын ээлжит V хуралдаанд оролцож буй төлөөлөгчид болон Хуралдаанд  оролцогч та бүхэнд энэ өдрийн мэндийг дэвшүүлж Монгол улсад “**НУТГИЙН УДИРДЛАГЫН БАЙГУУЛЛАГА”** үүсч хөгжсөний 25 жилийн ойн баярын мэндийг хүргэж ажлын амжилт сайн сайхан бүхнийг хүсье.

Монгол улсын засаг захиргаа, нутаг дэвсгэрийн нэгж, түүний удирдлагын тухай хуулийн 20 дугаар зүйлийн 20.1.1, 23 дугаар зүйлийн 23.4 –д заасны дагуу сумын ИТХ-ын Тэргүүлэгчдийн 2017 оны 12 дугаар сарын 11-ны өдрийн хурлын 34 дугаар тогтоолоор сумын ИТХ-ын V хуралдааныг товлон хуралдуулахаар шийдвэрлэсний дагуу өнөөдөр бид хуралдан чуулахаар цуглараад байна.

**Уг Тэргүүлэгчдийн шийдвэрийн дагуу өнөөдрийн хуралдаанаар:**

* Сумын ИТХ-ын 2016-2020 оны үйл ажиллагааны хөтөлбөрийн хэрэгжилтийн явц, 2017 оны тайлан, 2018 ажлын төлөвлөгөөг мөн Сумын эдийн засаг, нийгмийг хөгжүүлэх 2017 оны үндсэн чиглэлийн биелэлт, 2018 оны үндсэн чиглэлийг батлах, Засаг даргын 2016-2020 оны үйл ажиллагааны хөтөлбөрийн хэрэгжилтийн явц.
* Сумын төсвийн байгууллагуудын 2017 оны төсвийн гүйцэтгэл, 2018 оны төсөв батлах, Орон нутгийн хөгжлийн сангаар 2017 онд хийсэн ажлын тайлан, 2018 онд хийгдэх ажлыг танилцуулан хэлэлцэх, Татварын биелэлт, төлөвлөгөө, Сумын газар зохион байгуулалтын талаар мөн Бусад асуудлуудыг хэлэлцүүлж шийдвэрлүүлэхээр төлөвлөсөн байгаа.

2017 ондоо Сумын ИТХ-ыг **2** удаа, ИТХ-ын Тэргүүлэгчдийн хурлыг **16** удаа зохион байгуулж нийт **34** тогтоол гарган ажилласан байна.

2017 онд Багийн ИНХурлыг чадавхжуулах зорилт тавин ажиллаж, хагас жилийн сумын ИТХ-аар 5 багийн хурлын даргыг хуралд оролцуулсан, аймгийн төвд зохион байгуулсан БИНХурлын дарга нарыг чадавхжуулах сургалтад хамруулсан.  БИНХ-ын дарга нар сурсан, мэдсэн зүйлсээ багтаа ажил хэрэг болгон ажиллана гэж бодож байна мөн ажил хэрэг болгоход сумын Хурлын төлөөлөгчид та  бидний хяналт, оролцоо хамтын ажиллагаа чухал юм.

Сумын Хурлын байгууллагын үйл ажиллагааны нээлттэй байдлыг хангаж, хэлэлцэн шийдвэрлэж буй асуудалд иргэдийн оролцоог хангах мөн Хурлын төлөөлөгчид та бүхэнд сумын ИТХ-ын Тэргүүлэгчид ажлын албанаас хийсэн ажлын тайлан мэдээ, мэдээллийг цаг алдалгүй хүргэж санал асуулага, хэлэлцүүлгийг тогтмол [**HTTP://YARUU.ZAVKHAN.KHURAL.MN/**](http://yaruu.zavkhan.khural.mn/) албан ёсны вэб сайт болон    [**Яруу сумын ИТХ**](https://www.facebook.com/%D0%98%D1%80%D0%B3%D1%8D%D0%B4%D0%B8%D0%B9%D0%BD-%D0%A2%D3%A9%D0%BB%D3%A9%D3%A9%D0%BB%D3%A9%D0%B3%D1%87%D0%B4%D0%B8%D0%B9%D0%BD-%D0%A5%D1%83%D1%80%D0%B0%D0%BB-1783811211876539/?ref=page_internal)нэртэй FB хуудсанд явуулж иргэд олон нийтэд сурталчилж Төлөөлөгчид, иргэд, байгууллагуудыг   цаг алдалгүй танилцаж, мэдээлэл авч байх боломжийг бүрдүүлж ажиллаж байна. Төлөөлөгчид та бүхэн сонгогдсон багдаа хийж хэрэгжүүлж буй ажлын мэдээ тайланг сумын ИТХ-ын цахим хуудсанд байршуулж олон нийтэд хүргэж ажиллахад үргэлж нээлттэй байдаг.

Аймгийн ИТХ-ын Тэргүүлэгчид 2017 он гарсаар “Сүү өргөж хүндэтгэл үзүүлэх уриалга”, “Цаг товлох үйлчилгээ”,“Малын гоц халдварт өвчнөөс урьдчилан сэргийлэх тухай”, “Хоггүй орчин-Хөгжлийн эхлэл” уриалгуудыг гарган хэрэгжилтийг хангуулахаар аймаг сумдын удирдлагуудад албан бичгээр үүрэг зөвлөгөө хүргүүлсэний дагуу манай сумын ИТХ-ын Тэргүүлэгчдээс албан газрууд болон 5 багийн ИНХ-аар мэдээлэл хийж хэрэгжүүлэн ажилласан байна. Мөн сумын ИТХ-ын Тэргүүлэгчдийн санаачлагаар ЗДТГ-тай хамтран “Эрүүл нохойтой, Хоггүй миний Яруу сум аяныг зохион байгуулж хэрэгжүүллээ.

Аймгийн ИТХ, ЗДТГ-аас эдийн засаг, нийгмийг ойрын 4 жилд хөгжүүлэх, ард иргэдийнхээ сайн сайхан амьдралын төлөө аймаг орон нутгийн хөгжлийн тэргүүлэх чиглэлтэй холбоотой бодлогын “Сайн багш”, “Сайн малчин”, “Сайн оюутан”, “Сайн хашаа” зэрэг дэд  хөтөлбөрүүдийг баталсан. Эдгээр хөтөлбөрүүдийг албан газар, аж ахуйн нэгжүүд төрийн албан хаагчид болон хурлын төлөөлөгч та бид бүгд манлайлан хамтын хүчээр сум орон нутагтаа үр дүнтэй  хэрэгжүүлэх нь чухал байгаа юм.

Энэ удаагийн хуралдаанаар хэлэлцэхээр төлөвлөсөн асуудал тус бүрийг ИТХ-ын Тэргүүлэгчдийн хурлаар хэлэлцэн алдаа оноог сайжруулах талаар зөвлөлдөн үүрэг чиглэл өгч бэлтгэлийг хангуулж ажилласан.

Хурлын бэлтгэл ажлыг хангахад дэмжлэг үзүүлнэ гэж хуулинд заасан үүргээ маш сайн гүйцэтгэж байгаа сумын ЗДТГазрын хамт олон болон энэ удаагийн хурлын үйл ажиллагаанд дэмжлэг үзүүлж байгаа Яруу сумын дунд сургууль, Цэцэрлэг, Эмнэлэгийн хамт олондоо хувийн зүгээс болон Хурлын хамт олны зүгээс та бүгддээ баярлалаа.

**Эрхэм Төлөөлөгчид та бүхэнд хэлэлцүүлж байгаа асуудал бүрт идэвхи чармайлттай оролцож бүтээлч санаа өрнүүлэн, хуулиар хүлээсэн бүрэн эрхээ хэрэгжүүлэн хэлэлцэхээр төлөвлөсөн асуудлуудаа бүрэн шийдвэрлэж алсыг харсан, оновчтой шийдвэр гаргана гэдэгт итгэлтэй байна.**

ИТХурлын ээлжит 5 дугаар хуралдааны үйл ажиллагаа нээснийг мэдэгдье.